इलाहाबाद। पहली बार प्रतापगढ़ के दौरे पर आए मुख्यमंत्री योगी आदित्यनाथ की सुरक्षा में सोमवार को भारी खामी देखने को मिली। सपाइयों ने सीएम योगी के काफिले को कई जगहों पर काले झंडे दिखाए और पुलिस प्रशासन की टीमें मूक खड़ी रही। आश्चर्य की बात यह रही कि एक के बाद एक यह घटनाक्रम चलता रहा और पूरे प्लान के साथ सपाई अपना विरोध प्रदर्शन कर सरकार विरोधी नारे लगाते रहे। साथ मुख्यमंत्री के काफिले को काले झंडे दिखाकर सुरक्षा टीम को खुला चैलेंज भी देते नजर आए, लेकिन पुलिस प्रशासन की टीम इन्हें रोकने में नाकाम साबित हुई।